JUMAL KÕNELEB
Tere jälle!
Kas teadsid, et Piibli sõnul on meis toimunud midagi uut?
Piibli järgi on nii,
et kui keegi võtab Jeesuse vastu, siis saab ta kellekski uueks.
Piibli sõnul oleme lausa uus loodu.
Tahame sel teemal rääkida, sest sinu identiteet ehk see,
kuidas sina ennast näed, mõjutab kõike meie eludes.
Piibli ja Uue Testamendi rõõmusõnum
on tõesti see, et meil on uus identiteet.
Oleme Jeesuses täiesti uued.
Rääkisime eelmisel korral, et kohtame sageli kristlasi,
kes endiselt üritavad õigeksmõistmist ära teenida
või mingil moel olla Jumalale meelepärased.
Püüavad Jumalale olla oma tegudega kõlbulikud.
Nagu me elaksime ikka veel Vana Testamendi aegadel
ja püüaksime siiani täita kümmet käsku.
Minul ei ole see küll õnnestunud, aga kuidas on sul?
Oled sa kunagi proovinud?
Iisraellased püüdsid sadu aastaid ning kukkusid kogu aeg läbi.
Sellepärast Jeesus tuligi, et meie jaoks see on võimatu.
Üksnes Temas, Tema surma
ja ülestõusmise läbi ning kui usume Temasse,
teeb Jumal meis midagi uut ja näeb meid hoopis teisiti.
Esitame täna küsimuse: "Kes ma olen?"
Kes ma olen?
Kes ma olen Kristuses?
Kes ma olen peale seda, kui olen saanud usklikuks?
Piiblis on imeline sõnum.
Imeline sõnum, mis räägib kogu aeg millestki uuest.
Räägib, et sündinud midagi uut.
Piibel ütleb, et enne olite pimedus, nüüd olete aga valgus Issandas.
Käige siis valguse lastena.
Piibel ütleb, et vana on möödas ja uus on asemele tulnud.
Nüüd te olete uus loomus.
Johannese evangeeliumis
on juttu variserist nimega Nikodeemus.
Nikodeemus kuulas Jeesuse õpetust.
Ta kuulas, mida Jeesus rääkis ning imestas selle üle.
Kuna ta oli variser, ei saanud ta avalikult näidata,
kui huvitatud ta tegelikult oli Jeesuse õpetusest.
Ta tuli Jeesuse juurde öösel. - Salaja.
Ta tahtis midagi küsida ning asjadest aru saada.
Ta ütles nii: "Rabi, me teame,
et sa oled Jumala juurest tulnud Õpetaja,
sest keegi ei suudaks teha neid tunnustähti, mida sina teed,
kui temaga ei oleks Jumal."
Meiegi teame tervenemisimesid, mida näeme ja millest kuuleme,
kõiki imesid, mida oleme saanud näha ka oma elus.
Näeme isegi loodusest, kuidas see kõik on loodud
ja näeme selles Jumala kätt ning mõistame, et Jumal on olemas.
Me teame, et "keegi ei suudaks teha neid tunnustähti,
mida sina teed, kui temaga ei oleks Jumal."
Jeesus vastas sellele.
Nikodeemus ütles, et saab aru, et Jeesusel on Jumalaga ühendus.
Ta sai aru, et Jeesuses oli midagi erilist.
Mis see on?
Jeesus vastas talle: "Tõesti, tõesti, ma ütlen sulle.."
Jeesus rõhutab siin taas, et järgnev jutt on oluline.
Tõesti pane tähele, mida ma sulle nüüd ütlen:
"kes ei sünni ülalt.."
"kes ei sünni ülalt, ei või näha Jumala riiki."
Võib öelda ka niipidi:
"Kes sünnib ülalt, võib näha Jumala riiki."
Nikodeemos ütles talle:
"Kuidas saab inimene sündida, kui ta on vana?
Ega ta saa ju minna tagasi
oma ema üska ja teist korda sündida?"
Kuidas ma saaksin muutuda?
Ma olen ju juba nii vana.
Kuidas ma muutuks?
Olen usklik, aga ikka ei ole mu elus midagi muutunud.
Ikka samasugune koperdamine,
samasugused probleemid ning kõik on sama raske nagu enne.
Kuidas saab inimene vanana uuesti sündida?
Ta ei saa ju minna ema kõhtu ja siis uuesti sündida.
Oleks muidugi tore, kui saaks kõike uuesti alustada.
Minagi tahaksin uuesti alustada.
Jeesus vastas: "Tõesti, tõesti, ma ütlen sulle,
kes ei sünni veest ja Vaimust, ei saa minna Jumala riiki."
Kui keegi sünnib uuesti, saab ta minna Jumala riiki.
"Lihast sündinu on liha.."
Ma tean küll seda liha osa minust.
"Vaimust sündinu on vaim.
Ära imesta, et ma sulle ütlen: "Te peate sündima ülalt!""
Jeesus ütleb: "Kuulge ometi! Te peate sündima ülalt!"
Meil on võimalus sündida uuesti ülevalt.
Mina tahan seda.
Kuidas see toimub?
Kuidas seda tehakse?
Kuidas minust saaks see uus, millest räägib Jeesus?
1. Johannese kiri 5:1:
"Igaüks, kes usub, et Jeesus on Kristus.."
Mina usun!
"..on Jumalast sündinud."
Igaüks, kes usub.
Pole öeldud, et igaüks,
kes täidab kümmet käsku ja kogu Moosese Seadust,
kes on tubli, teeb alati õigesti ega tee kunagi valesti.
Igaüks, kes usub, et Jeesus on Kristus.
Kas see on keeruline?
Seda pole ju raske teha.
Igaüks kes usub seda, on Jumalast sündinud.
Jumalast sündinud ehk uuesti sündinud.
Te peate sündima uuesti ülalt.
Meie oleme uuesti sündinud.
Mina olen seega uus.
Uus.
Halleluuja. See on nii võimas.
See on nii oluline sõnum, sest kõrvaldab sooritamise.
See näitab, et oleme juba midagi, kui võtame Jeesuse vastu.
Samal hetkel ja momendil, kui võtsid Jeesuse vastu.
Kui sa pole veel võtnud, siis sel samal hetkel,
kui otsustad võtta Jeesuse vastu oma südamesse.
Ma sünnin uuesti! - Sünnidki otsekohe uuesti.
Vabastav on teada, et see ei sõltu su tunnetest.
Ei pea olema külmavärinaid ja eriti ülev täiusetunne.
Piibel ütleb, et kes usub Jeesusesse Kristusesse,
igaüks, kes usub Temasse, on Jumalast sündinud.
Igaüks.
Kuidas see on võimalik?
Tahame selgitada, mida uuestisündimine tähendab.
Mida tähendab, et oleme uus loodu?
Viimati rääkisime sellest, ja kui hoolega kuulata,
siis kõik, millest räägime, on juba toimunud.
Räägime sellest, kes me juba oleme Kristuses,
sest Kristus on seda juba meie eest teinud.
Rääkisime viimati,
et Ta on juba lepitanud kõik meie patud.
Kõik meie patud on andeks antud.
Rääkisime, et Ta on juba lunastanud meid kogu needusest
ja me ei pea enam kartma hukkamõistvat otsust.
Läheme nüüd edasi.
Võime elada vabadena häbist ja hirmust.
Läheme edasi.
Mille jaoks Jeesus meid lunastas
ja mida see uus identiteet endas sisaldab?
Jeesus on lepitanud me patud ja on toimunud midagi imelist.
Johannese evangeelium 5:24: "Tõesti, tõesti" rõhutab Jeesus.
Kuula: "Tõesti, tõesti, ma ütlen teile, kes kuuleb minu sõna ja usub teda,
kes minu on saatnud, sellel on igavene elu,
ning ta ei lähe kohtu alla, vaid on läinud surmast ellu."
See on juba juhtunud.
Juba on läinud surmast ellu.
Tal on igavene elu
ja ei lähe kohtu alla, vaid on läinud surmast ellu."
Oleme läinud surmast ellu.
Kui Tema tuli mu südamesse
ning võtsin Ta vastu, kolis Ta minusse elama.
Seda tegi Jumala Poeg oma Vaimu läbi.
Jumalik elu tegi minus ime.
Ta elab minus ja olen uuesti sündinud.
Tähendab seda, et olen juba siirdunud surmast ellu.
"Enne te olite pimedus, aga nüüd olete valgus".
Matteuse evangeelium 5:14: "Teie olete maailma valgus."
See on nii vägev vaatenurk, kui leiad selle Piiblist.
Jeesus on kõike juba teinud - on nihkunud ja on juba lepitanud.
Korraga avaneb täiesti uus vaatenurk.
Korraga näeme, mida Jeesus on juba meie eest teinud.
Seda võiks elu lõpuni uurida.
See on nii vabastav sõnum.
Kirjas koloslastele 1:21-22 öeldakse:
"Ka teid, kes te varem olite Jumalast võõrdunud
ja oma mõtlemise poolest tema vaenlased
oma kurjade tegudega, on Kristus lepitanud nüüd
oma lihalikus ihus surma läbi, et teid seada pühadena
ja veatutena ja laitmatutena Jumala palge ette.."
Mida see tähendab?
Seda, et Jeesuses oleme Jumalale täielikult sobivad.
Korraga, üksnes selle tõttu,
et usud Jeesusesse, kuulutatakse sind õigeks,
mis tähendabki: "täielikult Jumalale kõlbav".
Ilma mingi omapoolse panuseta, täiesti üksnes armust, usu kaudu.
No see on küll rõõmusõnum.
Me ei saa saavutada õigust.
Vana Testamendi ajal Iisraeli rahvas üritas seda.
Mõnel tuli paremini, teistel kehvemini välja,
aga kellelgi ei tulnud ikkagi täielikult välja.
Õigus on kingitus.
Kirjas roomlastele 3:23-24 öeldakse: "sest kõik on pattu teinud".
Isegi Jan ja Joy.
"sest kõik on pattu teinud ja ilma jäänud Jumala kirkusest".
Nii oli enne usule tulekut.
See aga jätkub:
"ning mõistetakse õigeks tema armust päris muidu,
lunastuse kaudu, mis on Kristuses Jeesuses.."
Meid on juba lepitatud ja lunastatud.
Meid mõisteti juba õigeks,
meid mõisteti õigeks sel hetkel, kui saime usklikeks.
Me saime kingitusena õigeks.
Filiplaste 3:9 kirjutab Paulus:
"ja et mind leitaks tema seest ega oleks mul oma õigust,
mis tuleb Seadusest, vaid see õigus,
mis tuleb Kristusesse uskumisest, see, mille Jumal annab usu peale."
Ma võin seega uskuda, et olen juba õige.
Mõni võib mõelda: "Seda küll ei saa kuulutada.
Jumal teab küll sinu vigu ja eksimusi.
Jumal teab küll sinu nõrku külgi."
Muidugi Ta teab.
Loomulikult teab.
Ma ei ole iseeneses täiuslik, aga olen seda Jeesuses.
Kuna olen nüüd Jeesuses,
kuulutab Jumal mind Tema pärast õigeks.
Kas pole vabastav?
Õigus on siis saadud kingitusena.
Sõna "õigus" tuleb algkeelsest sõnast "dikaio".
See tähendab "vaba, süütu".
Vaba ja süütu.
Jeesuse kaudu on mind kuulutatud vabaks ja süütuks.
Sellepärast võib mind nimetada pühaks.
Nüüd jõuame selleni.
Seepärast võib mind kutsuda õigeks.
Sellepärast võib mind nimetada Jumalale kõlbavaks.
Täielikult Jumalale kõlbav, püha ja veatu.
Kirjas koloslastele öeldakse, et Jumal tegi seda kõike,
et seada meid "pühadena, veatutena ja laitmatutena Jumala palge ette.."
"Ka teid, kes te varem olite Jumalast võõrdunud
ja oma mõtlemise poolest tema vaenlased oma kurjade tegudega,
on Kristus lepitanud nüüd oma lihalikus ihus surma läbi.."
Surma läbi. - See on juba tehtud.
"..et teid seada pühadena ja veatutena ja laitmatutena Jumala palge ette.."
Pühadena, veatutena, laitmatutena.
Kui ma räägiks, et olen püha,
saan vaatajatelt küll varsti mingit jubedat tagasisidet.
Midagi pole parata - Piibel ütleb, et see on nii.
Mina usun sellesse, mida ütleb Piibel.
Pühadus ei ole mõni selline asi, mida ma võiksin saavutada.
Muidugi ma pürgin
püha elu elamise poole, aga Piibli järgi kuulutatakse mind
pühaks juba siis, kui ma võtan Jeesuse vastu.
Kiri koloslastele 3:12:
"Rõivastuge siis nagu Jumala valitud
pühad ja armastatud südamliku kaastundega,
lahkusega, alandlikkusega, tasadusega ja pika meelega.."
Kiri heebrealastele 6:10:
"Sest Jumal ei ole ülekohtune, nii et ta unustaks ära
teie teo ja armastuse, mida te olete osutanud tema nimele,
kui te aitasite pühasid ja aitate veelgi."
Uue Testamendi järgi kutsutakse kõiki usuõdesid - vendi pühadeks.
Miks?
Me oleme pühad Temas.
Kristuses Jeesuses oleme pühad, sellepärast, et Tema on püha.
Olen Temas õige, sest Tema on õige.
Tema ise ongi minu õigus.
Ma olen püha Temas, sest Tema on püha.
Mõni võib öelda, et küll on ikka uhkustab.
Ma ei uhkusta enese üle ega oma vagade tegude üle.
Ka mitte minu enese pühadus
vaid Kristus, kes on minu pühadus ja õigus.
Selles peitub imeline saladus.
Identiteet tekitab käitumist.
Mitte niipidi, et käitumise kaudu saavutatakse teatud identiteet.
Tean, et olen Temas õige ja püha, siis tahan nii ka elada.
Küsimus on, kas Jeesus pesi mind puhtaks või mitte?
Kas Ta kolis minu sisse elama või mitte?
Kas olen Püha Vaimu tempel või ei ole?
Vaatamata, milline ma olen.
Ma tean ju milline ma olen.
Kas ma olen uus loodu või mitte?
Kas vana on kadunud või mitte?
Vahel see tõstab ju ikka pead.
Kas ma olen siis valgus või mitte?
Mis on vastus sellele küsimusele?
Kas ma olen uus loodu?
Kes ma olen?
Kas ma olen Kristuses või mitte?
Kas Ta Püha Vaim elab minu sees?
Kas ma olen seest puhas, sest Ta kolis minu sisse?
Kas Ta puhastas mind ülekohtust?
Kas olen veatu ja laitmatu Ta ees?
Kas siis olen või mitte?
Kas minusugune tavaline puterdis võib kõlvata?
See siin.
Ma saan aru, et mõni teine ehk küll.
Pastorid ja ema Teresa, Heidi Baker ja taolised.
Ma mõistan seda väga hästi, et teisi võib pühaks pidada.
Peaaegu kõik teised võivad pühad olla.
Kuidas aga mina?
Mina küll ei saa olla.
Ometi ütleb Ta mulle üha uuesti ja uuesti,
erineval moel ning eri vaatenurkade alt,
et olen õige, püha, laitmatu, veatu, uus loomus, uuestisündinud, valgus.
Kui see läheb sisse,
hakkab see tasapisi kohale jõudma, ning julgeme seda
kasvõi pisut uskuda ja kuulata, mida Ta ütleb rõhutades.
Sõna saab minu sisse sulanduda.
Midagi on päriselt toimunud, minu sees on üks uus vägi.
Minu sees on midagi uut.
Keegi, kes tahab kogu aeg öelda: "Joy, sa kõlbad."
Kas see on tõesti nii?
Kas kõlban emana, abikaasana?
Kas ma kõlban töötegijana, kas ma kõlban sellisena?
Ta ütleb kogu aeg: "Joy, vaata Kristusele. Sa sobid!"
Ometi ma teen ju nii palju vigu!
Ta ütleb: "Sind on risti löödud koos Kristusega, vana on kadunud.
Ära vaata enam seda vana, vaata uut ja kuula seda:
"Sa oled minu laps, mu tütar ning kõlbad Kristuses.
Vaata sellele ja mõtle seda, las see läheb sulle südamesse."
Palun vabandust.
Ei, vastupidi, see on imeline!
See muudab mind seest.
See muudab mind sisemiselt.
Ma saan rahuneda ega pea täitma kogu Seadust.
Ma armastan Teda nii väga.
Asi polnudki selles, et pidin saama täiuslikuks
ja tegema kõik õigesti tulema kogu aeg kõigega toime.
Ta tegi seda juba.
Mina võin vaid uskuda.
Paulus ütleb ka minule: "Sa mõistmatu Joy!
Olen püüdnud sulle pähe taguda, et Jeesus on su eest risti löödud.
Miks sa ennast kirud,
miks tõmbud teistest eemale, miks sa arvad, et oled vilets?
Sa mõistmatu Siuntiolane!
Võta juba ükskord vastu, et sa oled minu tütar."
Johannese evangeelium 1:12 ütleb:
"Aga kõigile, kes tema vastu võtsid, andis ta meelevalla
saada Jumala lasteks, neile, kes usuvad tema nimesse.."
Esimene Johannese kiri 3:2:
"Armsad, me oleme nüüd Jumala lapsed,
ja veel ei ole saanud avalikuks, kes me ükskord oleme.
Me teame, et kui tema saab avalikuks, siis me oleme tema sarnased.."
Esimene Johannese kiri 3:1:
"Vaadake, kui suure armastuse Isa on meile andnud:
meid hüütakse Jumala lasteks ja need me olemegi."
Oleme juba lunastatud ja lepitatud, me pattude eest on juba kannatatud.
Jeesus läks meie eest lausa surmavalda.
Oleme juba õiged, täielikult Talle kõlbulikud.
Me oleme Temas juba pühad ja oleme Temas Ta armsad lapsed.
Jumal on andnud meile meelevalla.
Kõigile, kes on võtnud Jeesuse vastu, on Ta andnud meelevalla
saada Jumala lasteks, ja need me nüüd olemegi.
Juba selles on nii palju, mille üle võiks rõõmustada.
Võiks tähistada ja pidutseda sest ma olen Temas õige,
Ma olen kõlbulik ja olen Tema armas laps.
Olen püha Kristuses, täiesti kõlbulik ning mul on uus identiteet.
Kui mõelda, et meis on see kõik
ja me olemegi seda kõike, siis korraga me oleme vabad.
Võime pidutsed ja rõõmustada selle üle,
mida Ta on juba teinud.
Korraga, kui pole vaja pingutada ja ei ole vajadust sooritada,
Tema pühadus, õigus ja armastus muudab mind.
Korraga ma tahangi nii elada.
Uus identiteet tekitab käitumise.
Ma saan elada armu all.
Palvetame.
Tänu, Taevane Isa.
Tänu, Jeesus selle eest, mida Sa oled juba teinud.
Tänu, Issand, et Sinusse uskudes me oleme juba uus loodu.
Tänu, et saan rääkida igaühele,
kes täna kannatab masenduse, süütunde või häbi käes.
Tänu, et saan kuulutada vabadust Jeesuse nimel!
Usu, mida Sõna ütleb.
Issand ütleb Sulle täna: "Minus oled sa täiuslik.
Minus oled sa õige, püha, laitmatu, Minu armas laps.
Võta vastu tõde Sinu kohta, sest siis pääsed sa vabaks.
Ma olen kõik juba teinud.
Kui kannatasin ristil, ütlesin: "See on lõpetatud".
See on valmis, see on tehtud.
Võid nüüd selle üle rõõmustada.
Tahan, et rõõmustaksid selle üle.
Mu armas laps, ole vaba süüst, häbist ja hirmust.
Sind on juba lunastatud ja mingit hukkamõistu enam ei ole."
Tänu, Jeesus!
Imeline on jagada Jumala Sõna.
Kui keegi soovib rohkem infot
meie tööst, toredast koolist ja lasteaiast, mida juhime,
võib külastada me kodulehekülge: www.kristillinenkoulu.org
Sealt võib tellida minu kirjutatud raamatuid
ja TV7 Soome netipoest saab tellida meie saateid DVD-na.
Ole õnnistatud ja tea, et Jeesus on teinud nii palju su eest,
et võime elu lõpuni selle üle muudkui rõõmu tunda.
Ole õnnistatud Jeesuse nimel.
Aamen.
TV7 on saanud saatesarja
"Jumal kõneleb" kohta positiivset tagasisidet.
Näeme, et Jumal tegutseb saatesarja kaudu ja aitab inimesi.
"Sain väga õnnistatud saate "Jumal kõneleb" kaudu.
Aitäh Cedercreutzidele
pühendumise eest kuulutada Jumala Sõna.
Sain südamesse sügava rahu.
Nad ei räägi tühje sõnu.
Olete nii imeliselt siirad ja julgete ennast avada.
Minu meelest on hea, et töötate abielupaarina.
Rõõm on näha, kuidas teineteist toetate
ja toote sellega saatesse imetoreda tasakaalu.
Tundub, et muu hea kõrval saan ka väärt eeskuju abielu teemal.
Suur tänu, Jan ja Joy!"
"Aitäh, Jan ja Joy õnnistava saate "Jumal kõneleb" eest.
Tahan tänada ennekõike
Kristuse armastuse eest, mida vahendate nii imelisel viisil.
Kutsume ka sind, vaataja,
osalema nii palvetades kui toetades majanduslikult.
Võid helistada annetustelefonile 9001777
Kõne maksab Eestis 7 eurot.
Võid kasutada ka TV7 kontonumbreid, mida näed saate lõppedes ekraanil.
Aitäh, sinu toetuse eest!
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin